Լուիշ Ֆիգու

Լուիշ Ֆիլիպե Մադեյրա Կաեյրու Ֆիգու (պորտ․ Luís Filipe Madeira Caeiro Figo, ), կիսապաշտպանի դիրքում խաղացող պորտուգալացի նախկին ֆուտբոլիստ։ Բարսելոնայի պատմության մեջ առաջին արտասահմանցի ավագը։

Կենսագրություն 
Իր ավելի քան 20 տարվա կարիերայում խաղացել է Սպորտինգ, Բարսելոնա, Ռեալ Մադրիդ, Ինտեր ակումբներում։ Ճանաչվել է 2000 թ․ Եվրոպայի լավագույն ֆուտբոլիստ, գտնվում է ՖԻՖԱ 100-ի ցանկում։ 
1996 թ․, 2000 թ․, 2004 թ․ ֆուտբոլի Եվրոպայի առաջնությունների մասնակից։ 2002 և 2006 թթ աշխարհի առաջնությունների մասնակից։ 
Լուիշ Ֆիգուի վերջին ակումբը եղավ Միլանի Ինտերը։ 2008-2009 թվականների մրցաշրջանի ավարտից հետո ֆուտբոլիստը ավարտեց կարիերան։ 
Հավաքականում և ակումբներում խաղացել է 704 խաղ, խփել 127 գոլ։ 
Ֆուտբոլային կարիերան ավարտելուց անմիջապես հետո Ֆիգուն զբաղեցրեց Ինտերի ղեկավար պաշտոններից մեկը։ Հաճախ Ֆիգուն գտնվում է թիմի պահեստայինների նստարանին գլխավոր մարզչի հարևանությամբ։

2015 թվականի հունվարի 28-ին Ֆիգուն հայտարարեց ՖԻՖԱ-ի նախագահական ընտրություններում իր թեկնածության առաջադրման մասին։

Կարիերայի վիճակագրություն
Իր ավելի քան 20 տարվա կարիերայում խաղացել է Սպորտինգ, Բարսելոնա, Ռեալ Մադրիդ, Ինտեր ակումբներում։ Ճանաչվել է 2000 թ․ Եվրոպայի լավագույն ֆուտբոլիստ, գտնվում է ՖԻՖԱ 100-ի ցանկում։ 
1996 թ․, 2000 թ․, 2004 թ․ ֆուտբոլի Եվրոպայի առաջնությունների մասնակից։ 2002 և 2006 թվականների աշխարհի առաջնությունների մասնակից։ 
Լուիշ Ֆիգուի վերջին ակումբը եղավ Միլանի Ինտերը։ 2008-2009 թվականների մրցաշրջանի ավարտից հետո ֆուտբոլիստը ավարտեց կարիերան։ 
Հավաքականում և ակումբներում խաղացել է 704 խաղ, խփել 127 գոլ։ 
Ֆուտբոլային կարիերան ավարտելուց անմիջապես հետո Ֆիգուն զբաղեցրեց Ինտերի ղեկավար պաշտոններից մեկը։ Հաճախ Ֆիգուն գտնվում է թիմի պահեստայինների նստարանին՝ գլխավոր մարզչի հարևանությամբ։

Ակումբ

Միջազգային

Միջազգային գոլերը

Հրաժեշտի խաղը 
2009 թվականի մայիսի 31-ին Ինտեր-Ատալանտա խաղում, որը դաշտ էր դուրս եկել ավագի թևկապով փոխարինվեց հանդիպման 42-րդ րոպեին։ Այդ հանդիպումը եղավ Ֆիգուի հրաժեշտի խաղը։ Փոխարինման պահին դաշտում գտնվող բոլոր ֆուտբոլիստները շարվել էին առջևի գծում, իսկ հանդիպումը հետաձգվել էր մի քանի րոպեով։

Անձնական կյանք 

Լուիշ Ֆիգուն ամուսնացած է շվեդ մոդելուհի Էլեն Սվեդենի հետ, որի հետ ֆուտբոլիստը ծանոթացել է 1996 թվականին Բարսելոնայում Խոակին Կորտեսի շոուի ժամանակ։ Էլենը և Ֆիգուն ունեն 3 աղջիկ՝ Դանիելան, Մարտինան և Ստելլան։ Այժմ զույգը սպասում է իրենց չորրորդ երեխային։ Աստղային ընտանիքը ապրում է Միլանում։

Փաստեր 
2000 թվականին այդ ժամանակերի համար ռեկորդային 37 միլիոն եվրոյով Ֆիգուն Բարսելոնայից տեղափոխվեց Ռեալ Մադրիդ։ Այս տեղափոխությունը ֆուտբոլի պատմության մեջ եղել է ամենասկանդալայիններից մեկը։ Բարսելոնայի երկրպագուները, ովքեր Ֆիգուին դավաճան էին համարում, Կամպ Նոույում Ռեալի կազմում Ֆիգուի առաջին խաղի ժամանակ դիմավորեցին նրան սուլոցներով և տարբեր իրերի հարվածներով, որոնց մեջ կար նույնիսկ խոզի գլուխ։ 
Պորտուգալիայում տեղի ունեցող Եվրոպայի 2004 թվականի առաջնության եզրափակիչ խաղի ժամանակ խաղադաշտ դուրս եկած Ջիմի Ջամպը գցեց Բարսելոնայի պաստառը Ֆիգուի դեմքին՝ դրանով հայտնելով իր դժգոհությունը նրա Ռեալ տեղափոխվելու համար։ Պորտուգալիան պարտվեց այդ խաղում։ 
Ֆիգուն նաև ֆիլատելիստ է (նամականիշներ հավաքող)։ 2002 թվականին Ֆիլատելիստների համաշխարհային ասոցիացիան, որը տպագրում է ֆիլատելիստական ալբոմներ, կատալոգներ, ամսագրեր, որոշեց շնորհել նրան «Գրան Պրի 2002» ֆուտբոլում ունեցած ձեռքբերումների, որպես Պորտուգալիայի ազգային հավաքականի խաղացող, ով խաղում է Մադրիդի Ռեալում, ինչպես նաև նրա նվիրվածության համար նամականիշներ հավաքելու գործին։ Որպես մրցանակ Ֆիգուն ստացավ ապակե քանդակ՝ արված շվեդ արվեստագետ Խ. Գուննարսոնի կողմից։ Այս առիթով Մոնակոյի փոստը ստեղծեց նամականիշ մրցանակի նկարով. որը դուրս եկավ 2002 թվականի նոյեմբերին, «Մոնակոֆիլ -2002» ցուցահանդեսի ժամանակ։

Նվաճումներ 

Մտել է ՖԻՖԱ 100-ի ցուցակում
Մինչև 16 տարեկանների պատանիների Եվրոպայի առաջնության հաղթող (1989)
Երիտասարդների աշխարհի չեմպիոն (1991)
Եվրոպայի լավագույն ֆուտբոլիստ (2000)
ՖԻՖԱ-ի վարկածով աշխարհի լավագույն ֆուտբոլիստ (2001)
Իսպանիայի քառակի չեմպիոն (Բարսելոնա, Ռեալ Մադրիդ)։ 1998, 1999, 2001, 2003
Իտալիայի քառակի չեմպիոն։ 2006, 2007, 2008, 2009
Պորտուգալիայի տարվա լավագույն ֆուտբոլիստ (6)։ 1995, 1996, 1997, 1998, 1999, 2000
«Don Balon»-ի վարկածով Իսպանիայի առաջնության տարվա լավագույն ֆուտբոլիստ (3)։ 1998/1999, 1999/2000, 2000/2001
«El Pais»-ի վարկածով Իսպանիայի առաջնության տարվա լավագույն ֆուտբոլիստ (2)։ 1999/2000, 2000/2001
2001/2002 թթ Չեմպիոնների լիգայի հաղթող (1)։ 
2004 թվականի Եվրոպայի առաջնության փոխչեմպիոն
2000 թվականի Եվրոպայի առաջնության բրոնզե մեդալակիր
ՈւԵՖԱ-ի գավաթակիրների գավաթակիր (1)։ 1997/1998
ՈւԵՖԱ-ի սուպերգավաթակիր (2)։ 1997, 2002
Միջմայրցամաքային գավաթի հաղթող (1)։ 2002

Ծանոթագրություններ

Գրականություն 
Филарама // Филателия. - 2002. - № 12. - С. 44.
Гран-При АСКАТ - знаменитому футболисту // Филателия. - 2003. - № 2. - С. 30.

Արտաքին հղումներ 

Ռեալ Մադրիդի պաշտոնական կայքում
ՈւԵՖԱ-ի  կայքում
ՖԻՖԱ-ի կայքում 
Լուիշ Ֆիգու հիմնադրամ
Porтugoal կայքում Ֆիգուի էջը 
Տեսահոլովակ, Ֆիգուի փառահեղ հրաժեշտը

Պորտուգալացի ֆուտբոլիստներ
1972 ծնունդներ
Նոյեմբերի 4 ծնունդներ
Բարսելոնայի ֆուտբոլիստներ
Ռեալ Մադրիդի ֆուտբոլիստներ
Ֆուտբոլի կիսապաշտպաններ
Ոսկե գնդակի մրցանակակիրներ
Ինտեր Միլանի ֆուտբոլիստներ
ՖԻՖԱ 100
Պորտուգալիայի հավաքականի ֆուտբոլիստներ
Լա Լիգայի ֆուտբոլիստներ
Իտալիայի լեգեոներ ֆուտբոլիստներ